SA manshokkiespan troef jonges met 3-1 | Netwerk24
Deur Johann de Jager 16 Junie 2021 19:00
Jethro Eustice Foto: Gallo Images
Die Suid-Afrikaanse manshokkiespan het die eerste van sy vier wedstryde vandeesweek in Potchefstroom teen die nasionale o.21-span ter voorbereiding vir die Olimpiese Spele Woensdag met 3-1 gewen.
Ryan Julius, 'n reisende plaasvervanger na Tokio, het vroeg in die tweede kwart die Olimpiese span laat voorloop met 'n doel uit gebroke spel, wat dit 1-0 met die rustyd gemaak het.
Die o.21's se Brad Sherwood het net na die draaislag 'n gelykmaker behaal waarna die SA span se Nqobile Ntuli hom kort daarna weer laat voorloop het.
Jethro Eustice het met 'n strafdoel van die kolletjie af aan die einde van die derde chukka dit 3-1 gemaak.
Die week se wedstryde by die Noordwes-universiteit is ook voorbereiding vir die o.21's se Afrikabekertoernooi wat Augustus in Namibië gehou word.